સચિવાલયમાં ચાલતી ચર્ચા મુજબ આ સિનિયર આઇએએસ અધિકારીનો રુઆબ એટલો છે કે તે હાલતા ચાલતા કર્મચારીઓની બદલી કરી નાખે છે. અગાઉ નિગમની કચેરીમાં ચા પીને પરત ફરી રહેલા કર્મચારીઓ સાહેબની નજરે ચઢી ગયા તો એક કર્મચારીને કચ્છ અને બીજાને નલિયા મોકલી દીધો. આવી બદલીઓ આ અધિકારી દ્વારા વારંવાર કરવામાં આવતી હોવાની ચર્ચાએ જોર પકડ્યું છે. તેમની કાર્યપ્રણાલીથી અન્ય અધિકારીઓ વાકેફ છે, પણ કોઇ સલાહ આપવાનું યોગ્ય માનતું નથી. જ્યારે નજીવા કારણસર બદલીઓ થતી હોવાથી કર્મચારીઓ પણ તેમની સામે બોલવા તૈયાર નથી.